Расла колькасць партыйных ячэек, але да восені 1924 года ў раёне мелася толькі 3 парт'ячэйкі (30 членаў), у лютым 1926 года – 7 (колькасць членаў – 51, кандыдатаў – 29). Большымі былі камсамольскія ячэйкі, але склад іх быў вельмі рухомы (Расіцкая налічвала ў студзені 1925 г. 36 камсамольцаў, на працягу года ўступіла 33, а на люты 1926 г. засталося 30, астатнія выйшлі з камсамола, выехалі ў іншыя мясціны ці былі выключаны). Прафсаюзныя агранізацыі раёна аб'ядноўвалі ў 1925 годзе каля 500 чалавек.